**Datoplan 2020 /2021**

27. Og 28. August Planleggingsdager. Barnehagen stengt.

9. September Foreldremøter

Uke 38 Nasjonal brannvernuke

24. September Fotografering. Utestemme kommer til barnehagen.

Uke 40 Høstferie på skolen (barnehagen vanlig åpningstid)

7. Oktober Dugnad

Uke 47 FN-uke

27. November Julegrantenning

4. Desember Nissefest

11. Desember Lucia-feiring

18. Desember Barnas julebord

22. Desember Siste dag før jul

23. Desember Planleggingsdag, barnehagen stengt

4. Januar Første dag etter jul

6. Februar Samefolkets dag

12. februar Karneval

Uke 8 Vinterferie på skolen

25. Mars Påskefrokost

29.mars tom. 5.april Barnehagen er stengt hele påskeuken

6. mai Dugnad

12. Mai 17.mai-tog og leker

14. Mai Planleggingsdag. Barnehagen stengt

17. Juni Sommerfest for barn og foreldre

2. Juli Siste dag før sommerferien

26. Juli Barnehagen åpner igjen etter ferien

Kommentarer til punktene kommer på neste side.

* Foreldremøter - vi inviterer til foreldremøter på små- og storebarnshuset, hvor vi forteller om hverdagen i barnehagen og våre arbeidsmetoder. «*Barnehagen skal legge til rett for foreldresamarbeid og god dialog med foreldrene. Samarbeidet skal foregå både på individnivå og gruppenivå…»* Rammeplan for barnehager.
* Brannvernuke - uken fylles opp med brannvernrelaterte aktiviteter. Vi benytter oss av Norsk brannvernforenings materiell for barnehager, og blir kjent med brannbamsen Bjørnis. Vi skal lære oss hvordan vi skal forholde oss til en eventuell brann og hvordan vi skal forebygge brann. Det vil bli gjennomført to brannøvelser, og hvis vi er heldige får vi besøk av brannbilen.
* Fotograf - hver høst kommer *Utestemme* og tar portrett, søsken- og gruppebilde av barna våre.
* Dugnad - ansatte og foreldre møtes i barnehagen etter stengetid. Arbeidsoppgavene er varierte, og dere kan skrive dere opp på liste etter interesse og kompetanse. Vi serverer pølse og kaffe. Vi oppfordrer alle til å stille, det er til stor hjelp for barnehagen. Hvis man ønsker å bidra, men ikke har mulighet til å stille på dugnadsettermiddagen, er det bare å ta kontakt med styrer eller personalet på avdeling. Det finnes alltid oppgaver som kan utføres på et annet tidspunkt.
* FN-uke. Vi jobber med dette hele uken, da med særlig fokus på barns rettigheter. «*Alle barnehager skal bygge på verdigrunnlaget som er fastsatt i barnehageloven og internasjonale konvensjoner som Norge har sluttet seg til, slik som FN´s konvensjon om barns rettigheter»* Rammeplan for barnehager. I år vil vi markere FN´s internasjonale barnedag, som er 20. November. Da inviteres dere foreldre også til cafè i barnehagen.
* Foreldresamtaler - dere inviteres til foreldresamtale hvor barnets trivsel og utvikling vil bli gjennomgått. «*Personalet og foreldre har en åpen og tett dialog, og barnehagen er mottagelig for foreldrenes innspill.»* Årsplan for barnehagen.
* Julegrantenning - Når mørket faller på tenner vi grana i barnehagen. Foreldre, søsken, besteforeldre og naboer inviteres til første snev av julestemning. Vi byr på gløgg og litt underholdning.
* Nissefest - barnehagen fylles opp av små og store nisser. Vi spiser grøt og koser oss, og håper på besøk av den ekte nissen.
* Lucia - dere inviteres til en stemningsfull morgenstund i barnehagen med sang, gløgg og lussekatter. Vi er ute, så kle dere godt!
* Barnas julebord - kan de voksne, kan barna! Alle tar med seg en rett hjemmefra. Vi pynter oss, dekker langbord, lager buffèt, danser litt og koser oss i godt selskap med god mat og drikke.
* Barnehagen har stengt hele romjula. I år har vi lagt en planleggingsdag til lille julaften, så det blir ekstra lang ferie for dere. Vi åpner igjen mandag 4. Januar.
* Samefolket dag. Markeres på avdelingen i barnehagetiden. «*Barnehagen skal synliggjøre samisk kultur og bidra til at barna kan utvikle respekt og fellesskapsfølelse for det samiske mangfoldet»* Rammeplan for barnehager.
* Vinterleker - hvert år har vi våre egne vinterleker, på mesterskaps vis. Vi legger til rette for ulike aktiviteter ute, med fokus på bevegelsesglede, lagfølelse og mestring. Det blir flagg, heiing, musikk, matbod og selvsagt medaljer. Pass på at barna har klær etter vær! «*Barna skal inkluderes i aktiviteter der de kan få være i bevegelse, lek og sosial samhandling og oppleve motivasjon og mestring ut fra egne forutsetninger.»* Rammeplan for barnehager.
* Karneval - vi kler oss ut og lager fest, og det blir aktiviteter på tvers av avdelingene. Karneval og fastelavn markerer starten på fasten, og har lang tradisjon i flere kulturer. «*Barnehagen skal la barna få kjennskap til fortellinger, tradisjoner, verdier og høytider i ulike religioner og livssyn og erfaringer med at kulturelle uttrykk har egenverdi.»* Rammeplan for barnehager.
* Påskefrokost - dere inviteres til frokost på avdelingen. «*Barnehagen skal bidra til at barna får kjennskap til grunnleggende verdier i kristen og humanistisk arv og tradisjon og blir kjent med religioner og livssyn som er representert i barnehagen.»* Rammeplan for barnehager.
* 17.mai - feires i år 12.mai. I regi av skolen går vi i tog i nærmiljøet sammen med de andre barnehagene. De av dere som har lyst / mulighet til å være med, er hjertelig velkommen. Etter toget blir det leker i barnehagen etterfulgt av pølser og is. Husk flagg denne dagen! «B*arnehagen skal bidra til at barna får forståelse for og slutter opp om demokratiske verdier og normer som ligger til grunn for det samfunnet vi har i dag.»* Rammeplan for barnehager.
* Pride - vi feirer kjærligheten, mangfoldet, fellesskapet og egenverdet. «*Barnehagen skal fremme likeverd og likestilling uavhengig av kjønn, funksjonsevne, seksuell orientering, kjønnsidentitet og kjønnsuttrykk, etnisitet, kultur, sosial status, språk, religion og livssyn. Barnehagen skal motvirke alle former for diskriminering og fremme nestekjærlighet.»* Rammeplan for barnehager.
* Sommerfest for barn og foreldre - vi samles i barnehagen på ettermiddagen. Det blir underholdning, god mat og drikke og selvfølgelig avslutningsseremoni for veteranene.